
–	uzimajući u obzir Delegiranu uredbu Komisije (C(2025)03151),
–	uzimajući u obzir pismo Komisije od 21. svibnja 2025. kojim od Europskog parlamenta traži da izjavi kako neće ulagati prigovor na Delegiranu uredbu,
–	uzimajući u obzir pismo Odbora za poljoprivredu i ruralni razvoj predsjedniku Konferencije predsjednika odbora od 4. lipnja 2025.,
–	uzimajući u obzir članak 290. Ugovora o funkcioniranju Europske unije,
–	uzimajući u obzir Uredbu (EU) 2021/2115 Europskog parlamenta i Vijeća[footnoteRef:1], a posebno njezin članak 122. točku (a), [1:  	Uredba (EU) 2021/2115 Europskog parlamenta i Vijeća od 2. prosinca 2021. o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage uredbi (EU) br. 1305/2013 i (EU) br. 1307/2013 (SL L 435, 6.12.2021., str. 1., ELI: http://data.europa.eu/eli/reg/2021/2115/oj).] 

–	uzimajući u obzir članak 114. stavak 6. Poslovnika,
–	uzimajući u obzir preporuku za donošenje odluke Odbora za poljoprivredu i ruralni razvoj,
–	uzimajući u obzir da nisu uloženi nikakvi prigovori tijekom razdoblja utvrđenog u članku 114. stavku 6. trećoj i četvrtoj alineji Poslovnika, koje je isteklo 17. lipnja 2025.,
A.	budući da je zbog trenutačno nestabilne situacije u poljoprivrednom sektoru u cijeloj Uniji nekim državama članicama teško već u prvim mjesecima 2025. odlučiti o tome trebaju li preispitati svoje odluke o prijenosu donesene 2022. na temelju članka 17. stavka 5., članka 88. stavka 7. i članka 103. Uredbe (EU) 2021/2115 i stoga se smatra da je državama članicama potrebno dati više vremena za planiranje tih prijenosa;
B.	budući da rok utvrđen u članku 3. stavku 4. Delegirane uredbe Komisije (EU) 2023/370[footnoteRef:2] istekao 31. svibnja 2025.; stoga je iznimno važno što je prije moguće utvrditi novi rok od 31. kolovoza 2025. za podnošenje zahtjeva za izmjenu kako bi se državama članicama omogućilo odgovarajuće planiranje i razmatranje; [2:  	Delegirana uredba Komisije (EU) 2023/370 оd 13. prosinca 2022. o dopuni Uredbe (EU) 2021/2115 Europskog parlamenta i Vijeća u pogledu postupaka i rokova za podnošenje zahtjevâ država članica za izmjene strateških planova u okviru ZPP-a te dodatnih slučajeva za koje ne vrijedi maksimalni broj izmjena strateških planova u okviru ZPP-a (SL L 51, 20.2.2023., str. 25., ELI: http://data.europa.eu/eli/reg_del/2023/370/oj).] 

C.	budući da bi Delegiranu uredbu (EU) 2023/370 trebalo stoga na odgovarajući način izmijeniti;
1.	izjavljuje da ne ulaže prigovor na Delegiranu uredbu;
2.	nalaže svojoj predsjednici da ovu Odluku proslijedi Vijeću i Komisiji.

